google/wiki40b huggingface dataset:
Pass (enhet)

Pass (latin: passus; engelsk: pace) er et urgammel lengdemål, men det er ikke kjent om det har vært brukt i Europa og Skandinavia som sådan, herunder også i Norge. Substantivet er kommet til Norge via lavtysk fra fransk, pas, «skritt, passende mål, mengde».
I det gamle Romerriket ble pass kalt passus og inndelt som 1/2 pertica (stang), 2 skritt eller 5 romersk fot, tilsvarende 1,48 meter. Pass er derfor også kjent som 1/1000 romersk mil.
Opprinnelsen til uttrykket er et fullt pass (ett skritt med hvert ben eller en omgang) for en voksen mann, altså 2 skritt eller steg. Det latinske ordet passus er således opphavet til uttrykket (melde) pass(e) (stå over, underforstått en omgang) i kortspill.
Bortreist på ubestemt tid

Handling

Maleren Alex bor i en liten vestlandsbygd med sin kone Christina. Filmen starter med at han dreper henne. Liket plasserer han midlertidig i fryseren inntil han finner et egnet sted for å grave det ned. I mellomtiden treffer han på Helen, en kvinne i et ulykkelig ekteskap, som på impuls har bestemt seg for å ikke dra hjem som planlagt. Hun flytter inn hos Alex og de to utvikler et forhold. Snart begynner hun å mistenke Alex for ikke å snakke sant når han forteller at Christina har dratt fra ham og gjør undersøkelser i huset for å finne ut av hvilke hemmeligheter han skjuler. Samtidig driver Martin, Helens mann, på med å lete etter henne. Filmens klimaks er møtet mellom de tre.

Om filmen

Filmen ble hovedsakelig spilt inn på Sunnmøre, blant annet på forfatterens hjemsted Volda, mens enkelte scener, blant annet en utforkjøringsscene, ble tatt opp i Stryn i Nordfjord. Flere av skuespillere kom fra Teatret Vårt i Molde. Filmen ble vist på NRK i 1981, 2001 og 2011.
VG gav den terningkast fem. Aftenposten var sånn middels fornøyd og skrev: «Men en jevnt spennende krim har det tross alt blitt og all honnør til Bang-Hansen for et lytefritt gjennomført opplegg».
Barbara von Krüdener

Liv og virke

Krüdener var datter av en kurlandsk godseier, den russiske statsråd Otto Hermann von Vietinghoff. Moren, Anna Ulrika von Münnich von Vietinghoff-Scheel, var barnebarn av feltmarskalk Burkhard Christoph von Münnich. Det er uklart om foreldrene var lutheranere eller russisk-ortodokse. Hun vokste opp dels i Riga, dels på riddergodset Kosse i Livland (i dag Viitina i Estland). Allerede som barn reiste hun sammen med sine foreldre til Paris, og ble oppfostret i den franske opplysningstids ånd. Hun ble eksponert for opplysningstidens store filosofer, som for Voltaires skrifter, og for encyclopedistene. 
I 1814 ble hennes religiøse råd og vennskap søkt i Paris av keiser Aleksander I av Russland - han hadde selv en sterk dragning til religiøs mystikk. Han rådførte seg med henne om en religiøs ide han selv holdt på å utvikle, og med hennes impuls fant slik Den hellige allianse sin tilblivelse. Selve utkastet til traktaten bærer da også hennes underskrift, og hun skulle få representere tsaren under Wienerkongressen i 1815. Hun så på Napoléon som den avgrunnens engel, antikrist, som omtales i Johannes' åpenbaring. Hun ble selv ved store festligheter hyllet som Den hellige allianses profetinne, eller som «Solkvinnen» (jfr. Åpb 12,1-2). Chilianismen lå i luften. Hennes kombinasjon av eksentrisitet og sendelsesvisshet gjorde lenge et stort inntrykk på mange adelige i de høyeste sosiale og politiske kretser, der religiøse og nasjonale forestillinger kom i samspill.
Ove Ekman

Familie

Ove Ekman var sønn av hattemaker Lorentz Peter Ekman og Ingeborg Birgitte Olsen. Moren giftet seg senere med Kristiania-kjøpmannen Jens Emil Smith.
Han var halvbror av operasangerinnen Anna Smith og av arkitekten Einar Smith, som han startet arkitektpraksis med.
I 1875 giftet han seg i Bergen med Augusta Margareta Ludt.

Utdannelse

Ekman var utdannet ved Den kongelige Tegneskole i Kristiania i perioden 1862 til 1866 før han fortsatte sin utdannelse ved Höxter Bauschule i Westfalen i 1866 og Kunstakademie München fra 1867 til 1868.

Arkitektpraksis

I 1871 etablerte han egen praksis i Kristiania, men var i perioden 1872 til 1873 assistent av Jacob Wilhelm Nordan. 
Etter praksisperioden tegnet han blant annet en kontorbygning for Damm & Søn i Øvre Slottsgate samt skolene Uranienborg skole og Bjølsen skole, begge i pusset tegl i nyrenessanse.
I 1890 var Ekman medstifter av arkitektkontoret Ekman & Smith sammen med halvbroren Einar Smith, og i 1910 var han med på å stifte Ekman, Smith & Michalsen sammen med Carl Michalsen.
Ocyba calathana

Utseende

En nokså stor (vingespenn ca. 55 millimeter), brun smyger. Oversiden er ensfarget brun bortsett fra en kort, lys strek på forvingen og gulaktig bakkant på bakvingen.
Larven er blekgrønn.

Levevis

Larvene lever på busker og trær i erteblomstfamilien.

Utbredelse

Arten er utbredt i Mellom- og Sør-Amerika, fra Mexico i nord til Brasil i sør.
Pavas

Nabolag

Pavas' viktigste nabolag (barrios) er Aeropuerto, Bribri, Favorita Norte, Favorita Sur, Geroma, Hispana, Libertad, Lomas del Río, Laureles, Llanos de Sol, María Reina, Metrópolis,Oscar Felipe, Pavas Centro,Pueblo Nuevo, Residencial del Oeste, Residencial Santa Fé, Rincón Grande, Rivera de Monte Galán, Rohrmoser, Roma, Rotonda, San Juan, San Pedro, Santa Bárbara, Santa Catalina, Tajo, Triángulo, Villa Esperanza og Zona Industria.
Florida (departement)

Navn

Florida er oppkalt etter Ferdinand VII av Spania (1784-1833) og José Moñino y Redondo, Jarl av Floridablanca (1728-1808).

Kommuner

Florida har to kommuner (spansk: municipios): Sarandí Grande og Casupá.
Gammelegyptisk språk

Gammelegyptisk er det stadium av det egyptiske språk som ble snakket fra rundt 2600 til 2000 f.Kr. i det gamle rike og den første mellomperiode] («den mørke tidsalder»). Pyramidetekstene er den største andelen av litteratur som er dokumentert fra denne fasen av språket. Veggene i gravene til den egyptiske eliten har selvbiografiske skrifter som representerer gammelegyptisk. Et av de særskilte trekkene er tredoblingen av ideogrammer, fonogrammer og determinativer for å indikere flertall. Samlet skiller det seg ikke markant fra mellomegyptisk, språkets klassiske stadium.

Tekstkorpus

Den tekstkorpus bestående av gammelegyptisk inneholder foruten de nevnte pyramidetekstene og de mange biografiene på gravveggene (fra fjerde dynasti), noe bokstaver (fra femte dynasti, juridiske tekster, et arkiv på øya Elefantine (fra sjette dynasti), diverse tekster med representasjoner fra dagliglivet, gravinnskrifter med forespørsler om bevaring av graven, og i tillegg finnes noen kongelige inskripsjoner kommer fra slutten av perioden. Relativt nytt er en viktig kilde bestående av 2000 brev og dokumenter på leirtavler som er datert til sjette dynasti. De befant seg oasebyen Ayn Asil i Dakhlaoasen hvor papyrus tilsynelatende var begrenset og kostbart.
Allgemeine-SS

Historikk

Betegnelsen Allgemeine-SS ble innført for å skille det opprinnelige SS fra det nyere Waffen-SS, som var opprettet som en militær avdeling. Tjenestegradene var for det meste de samme, men kriteriene for forfremmelse var forskjellige. Det var derfor ikke uvanlig at medlemmer av SS gikk inn i både Allgemeine-SS og Waffen-SS for lettere å kunne oppnå høyere rang. Det var også vanlig at soldater i Waffen-SS i perioder ble overført til Allgemeine-SS for å ha en lettere tjeneste etter lange opphold ved fronten.
Allgemeine-SS var blant annet ansvarlig for å administrere konsentrasjonsleirene, først de i Tyskland og fra 1941 utrydningsleirene i det okkuperte Polen. Organisasjonen hadde også ansvar for polititjenester i samarbeid med Ordnungspolizei, som var underlagt SS fra 1936.
I 1944 ble alle høyere offiserer i Allgemeine-SS tildelt tilsvarende grad i Waffen-SS, slik at de dersom de ble tatt til fange kunne hevde at de var medlem av en militær organisasjon og dermed kreve status som krigsfange.
I rettoppgjøret etter andre verdenskrig ble det erklært at Allgemeine-SS var en krigsforbryterorganisasjon. Waffen-SS fikk også samme status, blant annet på grunn av utvekslingen av mannskaper og på grunn av grusomheter som hadde blitt begått mot sivile på Østfronten.
Hans Georg Nägeli

Liv og virke

I 1791 åpnet Nägeli en musikkforretning i Zürich. Han fikk i 1794 stor suksess med en utgivelse av Johann Martin Usteris sang Freut Euch des Lebens, og utvidet virksomheten til et musikkforlag. I serien Repertoire des Clavecinistes publiserte han blant annet originalutgavene til komponister som Muzio Clementi, Johann Baptist Cramer og Ludwig van Beethoven, og tidlige utgaver av Georg Friedrich Händel og Johann Sebastian Bach, deriblant  Das Wohltemperierte Klavier (1801) og Die Kunst der Fuge.
Nägeli grunnla to korforeninger i Zürich og var en foregangsmann for korbevegelsen i byen. Han skrev læreverk, musikkteoretiske verk og gav ut en rekke samlinger sanger for solostemme og kor.
Hans-Georg-Nägeli-Medaille der Stadt Zürich deles hvert år ut til personer som har gjort en betydelig musikkinnsats. Nägelis korrespondanse er bevart hos musikkforlaget C. F. Peters' samlinger i Staatsarchiv Leipzig.
Det bästa av Carola

Det bästa av Carola er et samlealbum med Carola, utgitt 19. november 1997.
Torus

En torus er et matematisk objekt, mer presist en mangfoldighet. Den har form som en smultring (uten fyll). Én måte å realisere torusen på er ved å dreie om en linje som ligger utenfor sirkelen. En annen måte er å starte med et rektangulært «materiale», og lime sammen to og to sider (se animasjonen til høyre).

Topologi

En torus er topologisk det samme som produktet av to sirkler: . Den har genus 1. Fundamentalgruppen til torusen T er .
Leping

Leping (kinesisk: 乐平; pinyin: Lèpíng) er et byfylke i provinsen Jiangxi i Folkerepublikken Kina. Det ligger under byprefekturet  Jingdezhen.
Befolkningen var på 750 869 innbyggere i 1999.

Lopingium

Den geologiske perioden Lopingium fra Permtiden har sitt navn etter fylket (det vil si etter en eldre transkribering av fylkesnavnet). Perioden begynte for ca 259,9 millioner år siden og varte til for ca 252,2 millioner år siden. Begrepet ble først brukt av Ferdinand von Richthofen i 1883, men i en annen betydning, og deretter  Amadeus William Grabau, som brukte det i den betydning som er blitt stående.

Samferdsel

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Orion (Bataan)

Orion (Bayan ng Orion) er en kommune i Filippinene. Kommunen ligger på øya Luzon, og tilhører provinsen Bataan. Folkemengden er på 56 002 innbyggere i 2015.
Catrin Nilsmark

Amatørkarriere

Hun hadde en veldig fremgangsrik amatørkarriere og var medlem av det svenske landslaget 1983-87. Hun ble svensk juniormester i 1984 og vant også det årets Junior Orange Bowl internasjonale golfmesterskap. Hun spilte universitestgolf i ett år ved University of South Florida.
Har også tre seire på Telia Tour: Höganäs Ladies Open i 1991, og Lerum Ladies Open og Öhrlings Match-SM i 1997.

Profesjonell karriere

Nilsmark ble profesjonell i 1987, men den første delen av karriren ble hindret av en whiplash-skade etter en bilulykke. Hun fikk sin første seier på LET i Ford Classic i 1994 og deltok på den USA-baserte LPGA Touren i 1995 etter å ha fått en delt 15.-plass på LPGAs kvalifiseringsskole i 1994 som ga en fullverdig plass på touren. Hun fikk to seire i 1999 ved Evian Masters på Ladies European Touren og Valley of the Stars Championship på LPGA Touren. 
Nilsmark spilte i Solheim Cup i 1992, 1994, 1996, 1998 og 2000, og senket den vinnende putten i 1992 i Europas første seier over USA. Hun var kaptein da det europeiske laget vant Solheim Cup i 2003 i hjemlandet Sverige til tross for en alvorlig rygglidelse  og tapte som kaptein i 2005 turneringen. Hun ble utnevnt til kaptein for det europeiske laget i PING Junior Solheim Cup i 2007.
William A. Pickering

Bakgrunn og virke

William Pickering hadde tidligere i sin karriere tjenestegjort i ti år i Hongkongs Chinese Maritime Customs Service, og dessuten i Fuzhou og på Taiwan. Han hadde av den grunn kjennskap til en rekke kinesiske språk, som kantonesisk, hakka, hokkien, fuzhouhua, teochew og mandarin.
I 1871 traff Singapores guvernør Sir Harry Ord, under et hjembesøk i London, William Pickering. Ord ble slått av Pickerings språkkunnskaper, og klarte å ansette ham for tjeneste i Singapore. I januar 1872 avreiste Pickering til Singapore.
Pickering oppdaget raskt hvordan mange av kineserne foraktet de europeiske embedsmenn (kalte dommerne for demoner, polutiet for store hunder og europeere i sin alminnelighet for rødhårede demoner). Det var også stridigheter mellom hokkien- og teochewkinesere som britene så langt ikke hadde begrepet seg på. Pickering bidro raskt til å bilegge de viktigste konfliktene.
Pickering spilte også en rolle for å få bilagt de evinnelige stridigheter mellom Ghee Hin- og Hai San-selskapene (kinesiske hemmelige selskaper) som siden 1862 hadde ligget i åpen kamp om tinnområdene i Larut.
I 1876 ble en offisiell britisk rapport om de kinesiske hemmelige selskaper offentliggjort. En viktig følge ble oppnevnelsen av Pickering som ved sin erfaring og sine språkferdigheter i egenskap av «protector» skulle høre kinesernes klager og ta seg av deres problemer. I 1887 ble Pickering utsatt for et attentat bestilt av Ghee Hok-selskapet. Det ville drepe ham fordi han forstyrret deres forretnings- og bandevirksomhet. Pickering ble truffet av en kasteøks i pannen, men overlevde.
Pickering fratrådte stillingen i 1889, på grunn av skadene som han var blitt påført, og døde 26. januar 1907.
Carolina Reaper

Carolina Reaper er en kultivar av planten Capsicum chinense, som vanligvis er kjent under navnet havannapeppar eller habanero, og regnes som verdens sterkeste naturlige frukt med chilipepper. Frukten er rød med knudret overflate og en ljå-lignende hale. Den ble først dyrket fram av Ed Currie, som eier chilipepperfirmaet PuckerButt.
I 2012 fikk Carolina Reaper den offisielle tittelen som «verdens sterkeste chili». Den kom i Guinness World Records fra 2013.
Carolina Reaper ligger i snitt  på 1 569 300 scovillegrader, men er målt til over 2 200 000 scovillegrader. Den slo den tidligere rekorden, som ble holdt av Trinidad Scorpion Butch T med 1 463 700 scovillegrader.
Friidrett under Sommer-OL 2004 – 5 000 meter menn

Resultater

Fra de to forsøksheatene gikk de fem første i hvert heat og de fem beste tidene ellers videre til finalen.
Alla tider vises i minutter og sekunder.
Q automatisk kvalifisert.
q en av de beste tidene ellers.

DNS starte ikke.

DNF kom ikke i mål.

OR markerer olympisk rekord.

NR markerer nasjonsrekord.

PB markerer personlig rekord.

SB markerer utøverens beste resultat i sesongen.

DSQ markerer diskvalifisert eller utesluttet.
Cunedagius

Cunedagius (latinisert form; walisisk: Cunedda) var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av Henwinus, hertug av Cornwall, og Regan, datter av kong Leir.
Cunedagius, som via sin mor var barnebarn av Leir, avskydde styret til sin tante Cordelia. Med hjelp av sin fetter Marganus tok han over kongedømmet fra Cordelia og styrte halvparten av det. Etter at Cordelia begikk selvmord i fangenskap, kom han til å styre den regionen av Britannia som lå sør og vest for elven Humber, og Marganus det området som lå nord for Humber.
To år etter at de hadde delt Britannia mellom seg invaderte Marganus Cornwall og herjet mye av landet. Cunedagius møtte ham i slag og beseiret ham. Marganus flyktet over hele Britannia inntil han ble trengt opp i et hjørne i Wales. Cunedagius drepte ham og ble konge over hele Britannia. Han styrte over Britannia i 33 år og ble etterfulgt av sin sønn Rivallo.
Geoffrey har synkronisert Cunedagius' styre med den tiden som den jødiske profeten Jesaja var virksom, og samtidig med at Roma ble bygget ved Romulus og Remus. Ingen av disse hendelsene er overlappende eller i samme tidsperiode.
Qingdao-Taiyuan høyhastighetstog

Qingdao–Taiyuan høyhastighetstog, også kalt Qingtai PDL (青太客運專線) er en jernbanestrekning under ferdigstilling for høyhastighetstog mellom den østkinesiske havnebyen Qingdao og den nordlige industrimetropolen Taiyuan.
Det østlige avsnittet, mellom Qingdao og Jinan (også kalt Jiaoji PDL) ble ferdigbygd i desember 2008, og det vestlige avsnitt, mellom Shijiazhuang og Taiyuan (Shitai PDL) var ferdig i april 2009. Avsnittet i midten, mellom Jinan og Shijiazhuang (Shiji PDL), er fortsatt under bygging (2009/2010).
Shawn Mendes

Norgesbesøk

Mendes besøkte Norge 17. september 2015 via et promobesøk han gjorde samme måned. Under promoturneen besøkte han også blant annet England og Sverige. Under norgesbesøket var han innom flere radiostasjoner; blant annet NRJ Radio og NRK P3. Han besøkte Senkveld med Thomas og Harald, hvor han gjorde et intervju og spilte låten som har vært på alle topplister i år; «Stitches». Over 100 jenter ventet utenfor NRK-huset, og alle ble i ekstase da ungpikeidolet kom ut for å møte absolutt alle. 22. april 2016 gjestet han Oslo og Spektrum igjen, for å holde sin aller første konsert. Som da var det største publikumet han hadde spilt for noen gang. 19. mai 2017 holdt Shawn konsert i Telenor Arena på Fornebu under turneen «Illuminate World Tour». Han besøkte Norge sist 13. mars 2019. Da han holdt konstert på Oslo Spektrum i Oslo for Shawn Mendes turneet. Han bodde på Radisson Blu under oppholdet.

Personlig liv

Mendes vokste opp i Pickering, en forstad til Toronto, Ontario, Canada. Han er sønn av Karen Rayment og Manuel Mendes. Familien er av portugisisk og britisk opphav. Shawn Mendes har en lillesøster som heter Aaliyah. En av Mendes' bestevenner er sangeren Camila Cabello. De to møttes da de lagde sangen I know what you did last summer som kom ut i 2015.
Notebjelke

En notebjelke innen musikknotasjonen er en tykk linje som brukes til å forbinde flere åttedelsnoter som følger etter hverandre, eller noter med enda kortere noteverdi (angis med to eller flere notebjelker), og fra tid til annen også pauser.
I vokal musikk brukes bjelker tradisjonelt til å binde sammen noter som synges på samme stavelse. Siden dette ofte bryter rytmiske grupperinger, blir rytmene da vanskelige å lese. I moderne notegravering har det blitt mer vanlig å plassere notebjelkene uavhengig av teksten, og heller skrive bue over de notene som skal synges på samme stavelse.
Caelorrhina relucens

Utseende

En middelsstor (ca. 30 millimeter), avlang gullbasse. Pannen er fremstrakt, avrundet firkantet, noe innbuktet foran, uten tenner eller horn. Kroppen inkludert scutellum er svart, gjerne med litt metallisk glans, dekkvingene lys grønne eller fiolette med svart sømstripe. Pronotum er rundet, avsmalnende forover. Dekkvingene er nesten jevnbrede, i spissen danner sømmen en liten tann.

Levevis

De voksne billene eter gjerne frukt.

Utbredelse

Arten er kjent fra Kenya, Tanzania og Zimbabwe.
Badong

Badong (kinesisk: 巴东县; pinyin: Bādōng Xiàn) er et fylke i provinsen Hubei i Folkerepublikken Kina. Det ligger under det autonome prefektur Enshi.
I 1999 hadde fylket 485 431 innbyggere.

Økonomi og samferdsel

I fylket ligger den mektige Shuibuya-demningen med hele 1.840 MW produksjonskapasitet. Den leverer strøm til store områder i prefekturet.
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Kinas riksvei 318 passerer gjennom fylket på sin vei fra Shanghai mot grensen til Nepal. Den høye Si Du-broen er del av riksveien, i Badong fylke.
Jernbane i Aserbajdsjan

Jernbanen i Aserbajdsjan utgjør i alt 2 932 km, men av denne lengden er det kun 2 117 km som er brukbart og 815 km som er dobbeltsporet. Godstransporten på jernbanen i Aserbajdsjan har tapt store markedsandeler i de senere årene, og fraktet kun 18 % av landets samlede gods i 2003 sammenlignet med 21 % i 1999. Store deler av jernbanesporene og det rullende materiellet har behov for reparasjon eller utskifting. Av den samlede, brukbare lengden er 60 % eller 1 272 km elektrifisert. Omkring 60 % av jernbanens lengde eller 1 126 km er utstyrt med helautomatiske blokker og 479 km har sentraliserte togledere. Jernbanenettverket har 176 stasjoner. To av disse, Bilajari og Shirvan er fullstendig automatiserte, mens tolv stasjoner har bæremekanismer og -maskiner for containere. Tre stasjoner – Keshle, Ganja og Khirdalan er i stand til å håndtere ekstra høye og tunge containere.
Den 7. februar 2007 ble en avtale om en fremtidig bane mellom Kars, Tbilisi og Baku (Kars-Tbilisi-Baku-jernbanen) undertegnet. Den 12. september samme år kunngjorde Musa Panahov, nestleder i det nasjonale samferdselsdepartementet, at byggingen av strekningen ville begynne i oktober. Utbyggingskostnadene er beregnet til 200 millioner amerikanske dollar, og av dette beløpet kommer 50 millioner dollar fra Aserbajdsjans statlige oljefond (State Oil Fund of Azerbaijan, SOFAZ). Den spektakulære feiringen var ventet å finne sted i Tyrkia 10. oktober 2007, og de første skinnene ville bli lagt ned i løpet av mars eller april 2008.
Drassyllus pumilus

Utseende

Drassyllus pumilus er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Drassyllus pumilus er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Giovanni Franzoni

Bakgrunn

Giovanni Battista Franzoni var italiener født i Bulgaria. Fit hadde foreldrene flyttet for å arbeide der. Men de flyttet snart tilbake til hjembyen Firenze, og der vokste sønnen opp.
Franzoni begynte sin presteutdannelse ved  Almo collegio Capranica i Roma og fortsatte ved benediktinernes Pontificio Ateneo Sant'Anselmo i samme by.

Virke som prest, og senere

Han trådte inn i benediktinerordenen. Han ble presteviet 25. januar 1955 og virket til å begynne med å undervise i hidstorie og filosofi ved det benediktinske kollegium  i Farfa.
Han ble 3. mars 1964 valgt til abbed av San Paolo fuori le Mura i Roma, og valget ble bekreftet 11. mars samme år. Han deltok under de to siste sesjoner av Annet vatikankonsil.
Han trakk seg tilbake som abbed i 1973, forlot benediktinerordenen og nedla sitt presteembede. Han engasjerte seg i teologisk kritikk mot paven og Vatikanet. Under sin tid som abbed etablerte han basismenigheter  med base i San Paolo, hvorfra han utla Evangeliet i lys av de aktuelle politiske, kirkelige og sosiale situasjoner og med et klart progressivt og marxistisk preg.
Han kunngjorde i 1976 sin intensjon å stille til valg for Det italienske kommunistiske parti, som han hadde meldt seg inn i i juni samme år. Pave Paul VI laiserte ham da, hvorpå han også kunne inngå ekteskap. Han ble gift med  Yukiko Ueno, en japansk journalist tilknyttet Sōka Gakkai.
Han forfattet en rekke teologiske verker.
Franzoni var fredsaktivist, som var motstander av den amerikanske væpnede deltagelse i Vietnamkrigen og imot invasjonen av irak i 2003.
Giovanni Franzoni motsatte seg også saligkåringsprosessen for pave Johannes Paul II. I 2005, oppfordret Franzoni og ti andre dissiderende teologer katolikker som var kritiske til helligkåringsprosessen om å tilkjennegi sine innvendinger.